Document ID: 32008D0842

32008D0842
L 300/46
SLUŽBENI LIST EUROPSKE UNIJE
10.11.2008.
ODLUKA VIJEĆA 2008/842/ZVSP
od 10. studenoga 2008.
o izmjeni priloga III. i IV. Zajedničkom stajalištu 2007/140/ZVSP o mjerama ograničavanja protiv Irana
VIJEĆE EUROPSKE UNIJE,
uzimajući u obzir Zajedničko stajalište 2007/140/ZVSP (1), a posebno njegov članak 7. stavak 2.,
budući da:
(1)
Vijeće je 27. veljače 2007. radi provedbe Rezolucije Vijeća sigurnosti Ujedinjenih naroda 1737 (2006) donijelo Zajedničko stajalište 2007/140/ZVSP.
(2)
Vijeće je 7. kolovoza 2008. donijelo Zajedničko stajalište 2008/652/ZVSP (2) o izmjeni Zajedničkog stajališta 2007/140/ZVSP radi provedbe Rezolucije Vijeća sigurnosti Ujedinjenih naroda 1803 (2008).
(3)
Zajedničkim stajalištem 2008/652/ZVSP među ostalim se predviđa da države članice prate djelatnosti financijskih institucija koje pripadaju u njihovu nadležnost sa svim bankama s poreznom rezidentnošću u Iranu i njihovim podružnicama i društvima kćerima u inozemstvu kako bi se izbjegle djelatnosti kojima se doprinosi širenju osjetljivih nuklearnih djelatnosti ili razvijanju sustavâ za isporuku nuklearnog oružja.
(4)
Vijeće je utvrdilo podružnice i društva kćeri u inozemstvu banaka s poreznom rezidentnošću u Iranu na koje se primjenjuje Zajedničko stajalište 2008/652/ZVSP. Valja napomenuti da neki od dotičnih subjekata također podliježu zamrzavanju imovine u skladu s člankom 5. stavkom 1. točkama (a) i (b) Zajedničkog stajališta 2007/140/ZVSP.
(5)
Priloge III. i IV. Zajedničkom stajalištu 2007/140/ZVSP trebalo bi izmijeniti na odgovarajući način,
ODLUČILO JE:
Članak 1.
Prilozi III. i IV. Zajedničkom stajalištu 2007/140/ZVSP zamjenjuju se tekstom Priloga ovoj Odluci.
Članak 2.
Ova Odluka proizvodi učinke na dan donošenja.
Članak 3.
Ova se Odluka objavljuje u Službenom listu Europske unije.
Sastavljeno u Bruxellesu 10. studenoga 2008.

Labels: 18
5
11